
ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMOSIOS PATALPOS, ESANČIOS ŠAKIUOSE, BAŽNYČIOS G. 4, PERDAVIMO LAIKINAI NEATLYGINTINAI VALDYTI IR NAUDOTIS LIETUVOS RESPUBLIKOS APLINKOS MINISTERIJOS MARIJAMPOLĖS REGIONO APLINKOS APSAUGOS DEPARTAMENTUI
2012 m. lapkričio 29 d. Nr. T-378
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 str. 1 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Lietuvos Respublikos Aplinkos ministerijos Marijampolės regiono aplinkos apsaugos departamento 2012 m. lapkričio 12 d. prašymą Nr. (BRS)-X3-885, nusprendžia:

1.
Perduoti Lietuvos Respublikos Aplinkos ministerijos Marijampolės regiono aplinkos apsaugos departamentui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančią ir šiuo metu rajono savivaldybės administracijos patikėjimo teise valdomą 18,27 kv. m ploto negyvenamąją patalpą, esančią Šakiuose, Bažnyčios g. 4 (Nekilnojamojo daikto kadastrinių matavimų byloje Nr. 84/296 unikalus pastato Nr. 8495-2000-2050, pastatas pažymėtas šifru 8G1/p, patalpos indeksas – 1-6), transporto priemonei laikyti. 



2.
Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 

Savivaldybės mero pavaduotoja,
pavaduojanti savivaldybės merą 






Rima Rauktienė 

